**Eli Engum Hagen** (født 26. oktober 1947 på Dombås) er en norsk tidligere sekretær og politisk rådgiver. Hun var sekretær og rådgiver til den norske Fremskrittsparti-politikeren Carl I. Hagen, som hun giftet seg med i 1983.

Biografi
--------

Hagen har utdanning fra handelsskole og har blant annet arbeidet som teknisk tegner og kontorleder og formannssekretær i Fremskrittspartiet (FrP). Eli Hagen satt dessuten i Oslo bystyre for FrP fra 1987 til 1991. Forfatteren Jan Martin Iversen hevder i sin bok om de første 25 årene til Fremskrittspartiet, *Fra Anders Lange til Carl I. Hagen* (1998), at Eli har hatt en viktig rolle i utviklingen av partiet. 

### Fjernsyn

Hagen var en av flere faste paneldeltagere i talkshowet *Studio 5* som ble sendt på TV-kanalen FEM fra 2008 til 2010.

Høsten 2013 deltok Eli Hagen i kjendiskonkurransen *Skal vi danse* på TV 2. Som profesjonell dansepartner hadde hun Bjørn Wettre Holthe. Paret endte på fjerdeplass.

Hun deltok i sesong 1 og 11 av TVNorge programmet *4-stjerners middag*.

### Slottstrappen

I november 2001 skapte hun overskrifter da hun, etter å ha satt av mannen sin på middag på Slottet i Oslo, ved et uhell kjørte sin Volkswagen Passat ned trappene foran slottet. Morgenen etter hadde *Dagbladet* forsiden av et bilde av sporene etter dekkene i trappetrinnene og overskriften "Eli tok trappene - med bilen sin".

### Selvbiografi

Eli Hagen lanserte 20. november 2006 selvbiografien *Gift med Carl*. Boken fikk mye oppmerksomhet i mediene, mest på grunn av hennes utilslørte og nedsettende karakteristikker av, og påstander om, nåværende, tidligere og endog avdøde politikere. I boka understreket hun også sitt tette forhold til Carl I. Hagen og sin rolle som politisk medspiller. I forbindelse med lanseringen deltok hun i flere debatter både på TV og i radio, blant annet i programmet Rikets røst på TV 2, samt i NRKs talkshow *Først & sist*.

Bibliografi
-----------

* Hagen, Eli (2006). *Elskerinne, sekretær og hustru - gift med Carl*. Norge: Giga forlag. ISBN 9788281560284.

Referanser
----------

1. 1 2   Norsk biografisk leksikon, nbl.snl.no[Hentet fra Wikidata]
2. ↑  Pedersen, Ruben (7. juli 2017). «Eli Hagen var døden nær». *Se og Hør* **(norsk)**. Besøkt 25. oktober 2021.
3. ↑  Skarvøy, Lars Joakim (22. februar 2010). «Studio 5 legges ned». *Nettavisen* **(norsk)**. Besøkt 25. oktober 2021.
4. ↑  «- Da synes jeg bare synd på dem». Side2. 14. september 2013. Besøkt 14. september 2013.
5. ↑  «Eli Hagen ute av «Skal vi danse»: - Jeg er så sliten». *www.vg.no*. Besøkt 25. oktober 2021.
6. ↑  Pedersen, Ruben (7. juli 2017). «Eli Hagen var døden nær: - Legen sa det antakelig reddet livet mitt». *dagbladet.no* **(norsk)**. Besøkt 25. oktober 2021.
7. ↑  Flaatten, Camilla (10. august 2009). «- Synd jeg er for gammel for deg, Stig». *Nettavisen* **(norsk)**. Besøkt 25. oktober 2021.
8. ↑  GRINDAKER, SIW (16. november 2001). «Eli tok trappa - med bil». *dagbladet.no* **(norsk)**. Besøkt 24. oktober 2021.
9. ↑  AS, TV 2 (18. november 2011). «Husker du denne? Da Eli Hagen kjørte ned slottstrappen». *TV 2* **(norsk)**. Besøkt 25. oktober 2021.
10. ↑  NRK (15. november 2001). «Eli kjørte ned Slottstrappen». *NRK*. Besøkt 25. oktober 2021.
11. ↑  «Eli Hagens bokprosjekt: «Gift med Carl»». *www.aftenposten.no*. Besøkt 25. oktober 2021.
12. ↑  «Åpenhjertig Eli Hagen i ny bok: - Jeg var sjalu på Siv Jensen». *www.vg.no*. Besøkt 25. oktober 2021.

Eksterne lenker
---------------

* (en) Eli Hagen på Internet Movie Database Rediger på Wikidata
* (no) *Dagbladet* om Jan Martin Iversens bok, 1998
* (no) Intervju i *Dagbladet*s *Magasinet*, 2006

 Wikiquote: Eli Hagen – sitater